Federer på rekordjakt mot hjemmefavoritt Murray
I dag jakter Murray sin tredje finaleplass i Wimbledon. På motsatt side av nettet står Roger Federer, som etter tapet mot Murray i OL-finalen for tre år siden har opplevd sin verste titteltørke siden han tok sin første Grand Slam i 2003. – Jeg føler at jeg spiller bedre nå enn i OL-finalen, sier Andy Murray til BBC.For to år siden ble Murray den første britiske mannen på 77 år som vant Wimbledon. 28-åringen har en høy stjerne blant det britiske publikummet, men mot Federer er han usikker på om fordelen av hjemmebane er stor, skriver BBC. Les også:Ekspert: Han blir tidenes norske tennisspiller innen fire år – Federer er ekstremt populær uansett hvor han spiller, så det blir nok ikke like stor støtte som i de andre kampene jeg har spilt. Men jeg får uansett energi fra fansen, det skal være sikkert, sier Murray til den britiske statskanalen. I Grand Slam-turneringer har Federer vunnet fire av fem kamper mot Murray, og dersom Federer skulle gå til topps i årets Wimbledon blir han den første som vinner Wimbledon åtte ganger. Med sine 33 år blir han også den eldste vinneren av turneringen, skriver BBC. Les også:Beskylder Wimbledon for kvinnediskriminering – Det blir en fantastisk kamp. Jeg trodde ikke Federer skulle ta flere titler, men han spiller utrolig bra. For å slå Murray må han vinne i fem sett, og det blir tøft. Jeg tror Murray tar dette, sier tennislegenden John McEnroe til BBC.I dagens første semifinale møter verdensener Novak Djokovic overraskelsesmannen Richard Gasquet. Franskmannen, som er ranket som nummer 21, slo Stanislas Wawrinka i fem sett i kvartfinalen, og har aldri vært i en Grand Slam-finale. Både i Wimbledon i 2007 og US Open i 2013 ble han slått ut i siste hinder før finalen. – Han har et av de beste backhand-slagene i verden, sier Djokovic om sin motstander ifølge BBC. Hvis Djokovic og Federer vinner sine semifinaler får vi en reprise av fjorårets finale. Der endte serbiske Novak Djokovic som vinneren etter å ha slått Federer 3-2.
Roger Federer (33) setter to rekorder om han vinner årets Wimbledon. Det vil hjemmefavoritt Andy Murray (28) sette en stopper for.